Lappi koha täidab väidetavalt tema kaasmaalane Jari Huttunen (24), kes tänavu kuulub Hyundai järelkasvutiimi. Huttuneni mänedžer on kahekordne maailmameister Marcus Grönholm.
Teadaolevalt on Toyotal uueks aastaks kehtiv leping vaid Ott Tänakuga, ent tõenäoliselt jätkab meeskonnas ka soomlane Jari-Matti Latvala.
Toyota tiimi boss Tommi Mäkinen mõistagi YLE-le fakte ei kinnitanud. "Valiksin kolme-nelja sõita vahelt, kui Esapekka tõesti peaks lahkuma," lausus ta. "Jari on hästi sõitnud ja näljane. Ta on üks tulevikupotentsiaaliga piloote, sest tal pole veel palju kogemust. Aga ta on kindlasti võimeline arenema, kui saab vähe stabiilsema jalgealuse."
Huttunen on tänavu kihutanud Hyundai R5 masinaga viiel rallil, parimaks tulemuseks koduse Soome ralli WRC2-arvestuse teine koht. Üldarvestuses oli ta kodumaal 12.
WRC2-klassist on tal veel ette näidata kaks kuuendat (Rootsi ja Mehhiko) ning kaks 12. kohta (Portugal ja Saksamaa).